একটা অলিম্পিক্স পদক বদলে দিল সাক্ষী মালিককে! এরকমটাই কি হওয়া উচিৎ! শুনতে অবাক লাগলেও ঘটনা কিন্তু তাই। একটা অলিম্পিক্স মেডেল বদলে দিয়েছে সাক্ষী মালিকের জীবন।
বাড়িয়ে দিয়েছে দূরত্ব। সাক্ষী মালিক এখন যেন দূরগ্রহের একজন। কেউ অভিযোগ করেননি ঠিকই রিও অলিম্পিক্সের ব্রোঞ্জ কন্যা সাক্ষী স্বয়ং স্বীকার করেছেন তা। জানিয়েছেন, তাঁর সঙ্গে এখন বন্ধুদের দূরত্ব বেড়ে গিয়েছে। বোঝাই যাচ্ছে, একটা পদক সাক্ষী মালিককে সেলিব্রিটি করে দিয়েছে। বদলে দিয়েছে তাঁর লাইফস্টাইল। আজ এখানে তিনি সংবর্ধিত হচ্ছেন তো পরের মুহূর্তেই তাঁকে ছুটতে হচ্ছে অন্য জায়গায়। কখনও টেলিভিশনের পর্দায় তো কখনও রাজীব খেলরত্নের জন্য রাষ্ট্রপতি ভবনে।
ফলে সাক্ষী মালিক এখন আগের থেকে আরও ব্যস্ত। আর এই ব্যস্ততার জন্যই তাঁর বন্ধুদের সঙ্গে বেড়ে গিয়েছে দূরত্ব। তাঁর বন্ধুরা কীভাবে ব্যাপরাটা নিয়েছেন তা জানার অবকাশ নেই। তবে এটাই বাস্তব। এটাই মেনে নিতে হয়। এরই নাম জীবন। একটা অলিম্পিক্স পদক পুরোদস্তুর বদলে দিয়েছে সাক্ষীকে।